SERVIZO DE PATRIMONIO E CONTRATACIÓN

Proponse formular a seguinte consulta á xunta Consultiva de Contratación Administrativa de Galicia:

**I.-OS CONTRATOS MENORES NA LEI 9/2017, DE CONTRATOS DO SECTOR PÚBLICO.**

1.-A Lei 9/2017 do 8 de novembro de Contratos do Sector Público, publicada no BOE núm 272 de data 9 novembro 2017, de acordo co establecido na disposición final décimo sexta, entrará en vigor aos catro meses da súa publicación, é dicir o 9 de marzo de 2018, excepto nos supostos indicados na citada disposición.

2.-Nesta Lei os contratos menores regúlanse entre outros nos artigos 118; 29.8[[1]](#footnote-1); 36.1; 37.2; 63.4; 131.3; 153.2; 153.6; 154.5;

3.-O apartado 1 do artigo 118 dispón : “ Considéranse contratos menores os contratos de valor estimado inferior a 40.000 euros, cando se trate de contratos de obras, ou a 15.000 euros, cando se trate de contratos de subministración ou de servizos, sen prexuízo do disposto no artigo 229 en relación coas obras, servizos e subministracións centralizadas no ámbito estatal.

Nos contratos menores a tramitación do expediente esixirá o informe do órgano de contratación motivando a necesidade do contrato. Así mesmo requirirase a aprobación do gasto e a incorporación ao mesmo da factura correspondente, que deberá reunir os requisitos que as normas de desenvolvemento desta Lei establezan”

O apartado 3 do artigo 118, di:

“ No expediente xustificarase que non se está alterando o obxecto do contrato para evitar a aplicación das regras xerais de contratación, e que o contratista non subscribiu máis contratos menores que individual ou conxuntamente superen a cifra que consta no apartado primeiro deste artigo. O órgano de contratación comprobará o cumprimento da devandita regra. Quedan excluídos os supostos encadrados no artigo 168.a).2.º”

**II. CUESTIÓNS QUE SE EXPOÑEN**

-Nesta Administración plantéanse dúbidas respecto da interpretación que deba darse ao seguinte parágrafo : … “**e que o contratista non subscribiu máis contratos menores que individual ou conxuntamente superen a cifra que consta no apartado primeiro deste artigo**”.

1.-. A que se está referindo a expresión “subscrito”?, posto que os contratos menores non se formalizan en documento administrativo[[2]](#footnote-2), é dicir, a que debemos entender que se refire :

1.1.-Ao acto administrativo de adxudicación, si este existir, dado que non é obrigatorio.

1.2.- Á data de aprobación do gasto

1.3. Á data de solicitude formulada polo órgano de contratación da Administración para que o contratista execute un contrato menor ( obra, servizo ou subministración)

2.-Cal é o ámbito temporal desta limitación, é dicir refírese:

2.1.- Aos adxudicados dentro de cada exercicio orzamentario,

2.2.- Aos adxudicados dentro cada ano natural

2.3. – Aos subscritos por un mesmo contratista nun ano desde a data en que se efectúa o primeiro contrato .

3. Computan neste cálculo as empresas vinculadas?

4. computan tamén os subscritos con UTES?

5. Si un contratista ten diversos obxectos sociais o cómputo refírese a cada categoría de contrato que se lle adxudique (obras, servizos, subministracións) ou a todos: Entendemos que a cada categoría

6.-Se a Administración acode á publicación no Perfil de Contratante da selección do contratista nun contrato menor, conforme os principios do artigo 1 ,

¿computa tamén dentro deste límite o contrato adxudicado previa publicación e criterios obxectivos?

7.-Cando se fala de contratos subscritos, ¿a que suxeitos, entidades ou órganos se refire?:

7.1.-¿Aos subscritos por cada Administración ou entidade?. Entendemos que esta non debe ser a interpretación, pois na nosa opinión debe referirse ao órgano de contratación, a teor do establecido no artigo 61.1 LCSP.

7.2.- ¿En cada órgano de contratación aínda que existan órganos de contratación distintos nunha mesma Administración ou entidade?

Así na Comunidade Autónoma de Galicia o artigo 34 Lei 1/1983, destaca que “os Conselleiros teñen competencia para asinar en nome da Xunta contratos da súa competencia “, e no suposto de que a Xunta ou unha Consellería acorde a creación dunha Xunta de contratación parece que hai que entender que dado que é un órgano de contratación distinto e non computan os contratos subscritos polo Conselleiro cos da Xunta de Contratación desa mesma Consellería.[[3]](#footnote-3)

Como no caso anterior cando nunha Administración Local, nuns contratos o órgano de contratación é o Alcalde ou Presidente da Entidade, ( disposición adicional segunda 1 ) e noutros é o Pleno, no caso de que os recursos ordinarios sexa inferior aos limiares dos contratos menores ( Disposición adicional segunda 5), entendemos que o computo debe referirse a os contratos subscritos por cada órgano e non á suma de ambos. De igual modo entendemos que si unha Entidade Local conta cunha Xunta de Contratación ( disposición Adicional segunda 5) entendemos que non computan cos adxudicados polo Alcalde ou Pleno

7.3. Como rexe o cómputo en supostos de desconcentración[[4]](#footnote-4) ou delegación (art.61.2[[5]](#footnote-5))?

8.- Nos anticipos de caixa fixa como deben operar e computarse estes límites ,pois nalgunhas Administracións existen simultaneamente moitos funcionarios habilitados

9.-Que ocorre si unha Administración , entidade ou un órgano de contratación supera estes límites de contratos menores subscritos cun mesmo contratista ,pois se precisa dispor de aplicacións informáticas que faciliten o control e que impidan a priori superar estes límites

10.-A motivación da necesidade do contrato (a que se refire o parágrafo 2 do apartado 1 do artigo 118) ,e a xustificación de que non se está alterando o obxecto do contrato ( art.118.3 ) cando debe realizarse? :

10.1. Antes de subscribir o contrato menor?

10.2 . No momento de conformar a factura.?

11.-Como se aplica a disposición transitoria primeira aos contratos menores

En A Coruña a 13 de noviembre de 2017

EL JEFE DEL SERVICIO de Patrimonio y Contratación

Luis Jaime Rodríguez

1. 29.8. Os contratos menores definidos no apartado primeiro do artigo 118 no podrán ter unha duración superior a un ano nin ser obxeto de prórroga. [↑](#footnote-ref-1)
2. 36. 1. Os contratos que celebren os poderes adxudicadores, fóra dos contratos menores e dos contratos baseados nun acordo marco e os contratos específicos no marco dun sistema dinámico de adquisición aos que se refire o apartado 3 deste artigo, perfecciónanse coa súa formalización [↑](#footnote-ref-2)
3. Así de igual modo na Administración Xeral do Estado , o artigo 323.1 sinala que “os Ministros e os Secretarios de Estado son os órganos de contratación da Administración Xeral do Estado e, en consecuencia, están facultados para celebrar no seu nome os contratos no ámbito da súa competencia”; e que por tanto cando un Ministerio conta con Xunta de contratación (art. 323.4) parece que hai que entender, igualmente, que dado que é un órgano de contratación distinto non computan os contratos subscritos polo Ministro cos da Xunta de Contratación dese mesmo ministerio. [↑](#footnote-ref-3)
4. Artigo 31º, Lei 16/2010, do 17 de decembro, de organización e funcionamento da Adminsitración Xeral e do Sector público autonómico de Galicia. 4. Los delegados territoriales son competentes en su ámbito territorial para: f) Ser os órganos de contratación da Administración Xeral da Comunidade Autónoma de Galicia nos seus respectivos ámbitos competenciais, dentro dos créditos orzamentarios que se lles asignen e de acordó cos límites e requisitos xerais que se fixen por decreto da Xunta. En todo caso, serán titulares da competencia para a celebración de contratos menores. [↑](#footnote-ref-4)
5. Art. 325 na AGE. [↑](#footnote-ref-5)